Martín Cáceres

José Martín Cáceres Silva (sündinud 7. aprillil 1987 Montevideos) on Uruguay jalgpallur, kes mängib kaitsjana Hispaania kõrgliiga klubis Levante ja Uruguay jalgpallikoondises.

Ta alustas klubikarjääri 2006. aastal Uruguay kõrgliiga klubis Defensor. 2007. aastal suundus ta Hispaania kõrgliigasse, sõlmides lepingu Villarrealiga, kust ta läks edasi laenule Recreativo de Huelvasse. Veel on ta mänginud Hispaania kõrgliiga klubides Barcelona ja Sevilla, Inglismaa kõrgliiga klubis Southampton ning Itaalia kõrgliiga klubides Verona Hellas, Rooma Lazio, Juventus, Fiorentina ja Cagliari. Levantega liitus ta 2022. aasta jaanuaris.

Hooajal 2008–09 tuli ta Barcelonaga Hispaania meistriks ja võitis samal hooajal UEFA Meistrite Liiga.

Juventuses on Cáceres mänginud hooajal 2009–10, aastatel 2012–2016 ning laenulepingu alusel Rooma Laziost hooaja 2018–19 teises pooles. Ta on tulnud Juventusega kuus korda Itaalia meistriks.

Terve karjääri jooksul on Cácerest seganud vigastused ning ta on Euroopas mängides klubide meeskondades vaid viiel hooajal ühe hooaja jooksul väljakule pääsenud üle 30 korra.

Debüüdi Uruguay jalgpallikoondises tegi ta 12. septembril 2007 mängus Lõuna-Aafrika Vabariigi vastu. Koondisekarjääri esimese värava lõi ta 23. juunil 2011 sõprusmängus Eesti vastu. 2011. aastal võitis ta Uruguay koondisega Copa América. Ta on kuulunud Uruguay koondisse veel 2010., 2014. ja 2018. aasta maailmameistrivõistlustel, 2013. aasta FIFA konföderatsioonide karikaturniiril, 2019. aasta Copa Américal ja 2021. aasta Copa Américal.

Saavutused 
Barcelona
La Liga: 2008–09
Copa del Rey: 2008–09
UEFA Meistrite Liiga: 2008–09
Juventus
Serie A: 2011–12, 2012–13, 2013–14, 2014–15, 2015–16, 2018–19
Coppa Italia: 2014–15, 2015–16
Supercoppa Italiana: 2012, 2013, 2015
UEFA Meistrite Liiga: teine koht 2014–15
Southampton
EFL Cup: teine koht 2016–17

Välislingid 

Uruguay jalgpallurid
Recreativo de Huelva jalgpallurid
FC Barcelona mängijad
Torino Juventuse mängijad
Sevilla FC mängijad
Southampton FC mängijad
Rooma Lazio mängijad
ACF Fiorentina mängijad
Cagliari Calcio mängijad
Levante UD jalgpallurid
La Liga mängijad
Serie A mängijad
Premier League'i mängijad
Sündinud 1987